31/01/2011 | Administración LocalMunicipal
Ames
Aprobación definitiva modificación da Ordenanza reguladora do Servizo de Axuda no Fogar do Concello de Ames

En sesión plenaria celebrada o 25 de novembro de 2010, prestouse aprobación da Ordenanza Reguladora do Servizo de Axuda no Fogar do Concello de Ames. Quedando definitivamente aprobada, por non presentarse reclamacións durante o trámite de exposición pública, á modificación da Ordenanza Reguladora do Servizo de Axuda no Fogar do Concello de Ames, aprobada inicialmente en sesión plenaria de 25 de novembro de 2010, publícase o texto íntegro da modificación (anexo I) ós efectos da súa entrada en vigor. Corrixir o artigo Artigo 12. d) quedando da seguinte forma: “1. Unha vez completados os expedientes o/a traballador/a social dos servizos sociais comunitarios básicos comprobará as circunstancias sociais do/a solicitante. Este técnico encargarase de emitir o correspondente informe social de valoración onde se detallará a proposta que será valorada na Comisión Técnica correspondente.2. Esta Comisión, que deberá estar composta polo menos polos seguintes membros: 1 traballador/a social responsable do SAF municipal, 1 traballador/a social dos servizos sociais comunitarios básicos e o/a concelleiro/a responsable do Benestar Social e Igualdade, visto o informe e demáis documentación, elevará unha proposta ó órgano competente que será preceptiva e vinculante e, determinará a idoneidade do servizo así coma a intensidade e tarefas recomendables para cada caso concreto.” Artigo 12.5.) “ O acceso ó servizo será directo para persoas que, tendo recoñecida situación de dependencia, se lles asigne a axuda no fogar na correspondente resolución de programa individual de atención, consonte ó establecido na normativa vixente, non podendo incorporar ó servizo maior número de altas que as que permita atender a dispoñibilidade orzamentaria.” Artigo 14.1) “Modalidade de acceso directo: o servizo realizarase atendendo ó disposto na resolución do programa individual de atención do sistema galego de atención á dependencia, non incorporando ó servizo maior número de altas que as que permita atender a dispoñibilidade orzamentaria.” Artigo 18.1) “Na modalidade de acceso directo, é dicir para as persoas que teñan recoñecida a situación de dependencia, atenderase ó establecido na corrrespondente resolución de programa individual de atención, sendo a aplicación horaria do mesmo flexible e conforme co proxecto de intervención, de xeito que, cando menos, se garanta a cobertura das necesidades de atención de carácter persoal tódolos días de semana.” Artigo 20 “Exclusión da prestación do servizo En ningún caso poderán formar parte das actuacións desenvolvidas polo servizo: 1. A realización de actividades domésticas que non fosen incluídas no proxecto de intervención e no acordo de servizo recollidos nesta ordenanza reguladora.2. Actuacións que polo seu carácter sanitario deban, en todo caso, ser realizadas por persoal facultativo.” Disposición adiccional cuarta corrixindo “o libro de reclamacións estará a disposición das persoas nas respectivas unidades de traballo social con sede en Bertamiráns e no Milladoiro, sendo.” e quedando da seguinte forma “ o libro de reclamacións estará a disposición das persoas na Secretaría Municipal do Concello de Ames, emprazada na Casa do Concello en Bertamiráns.” Despois da Disposición final e xusto entre o baremo para determinar a asignación do servizo de axuda no fogar e o factor 1, debería recollerse o seguinte: “Para acceder á prestación do servizo de axuda municipal de axuda no fogar, será preciso acadar a puntuación mínima de 42 puntos dos seguintes factores” Ames, a 20 de xaneiro de 2011. O alcalde Carlos Antonio Fernández Castro.